CELEX: 32021D0019
Language: sl
Date: 2020-12-18 00:00:00
Title: Izvedbeni sklep Komisije (EU) 2021/19 z dne 18. decembra 2020 o določitvi skupne metodologije in oblike zapisa podatkov za poročanje o ponovni uporabi v skladu z Direktivo 2008/98/ES Evropskega parlamenta in Sveta (notificirano pod dokumentarno številko C(2020) 8976) (Besedilo velja za EGP)

12.1.2021           SL                                Uradni list Evropske unije                                              L 10/1

                                                                  II
                                                         (Nezakonodajni akti)

                                                             SKLEPI

                                           IZVEDBENI SKLEP KOMISIJE (EU) 2021/19
                                                     z dne 18. decembra 2020
            o določitvi skupne metodologije in oblike zapisa podatkov za poročanje o ponovni uporabi v skladu
                                 z Direktivo 2008/98/ES Evropskega parlamenta in Sveta
                                         (notificirano pod dokumentarno številko C(2020) 8976)

                                                        (Besedilo velja za EGP)

     EVROPSKA KOMISIJA JE –

     ob upoštevanju Pogodbe o delovanju Evropske unije,

     ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in
     razveljavitvi nekaterih direktiv (1) ter zlasti členov 9(7) in 37(7) Direktive,

     ob upoštevanju naslednjega:

     (1)    Direktiva 2008/98/ES določa obveznost držav članic, da sprejmejo ukrepe za spodbujanje ponovne uporabe kot dela
            svojih programov preprečevanja odpadkov ter spremljajo in ocenjujejo izvajanje svojih ukrepov glede ponovne
            uporabe, tako da merijo ponovno uporabo v skladu s skupno metodologijo, ki jo določi Komisija.

     (2)    Direktiva 2008/98/ES določa tudi obveznost držav članic, da Komisiji vsako leto sporočajo podatke o ponovni
            uporabi v obliki zapisa, ki jo določi Komisija.

     (3)    Skupna metodologija in oblika zapisa podatkov za poročanje sta tesno povezani in ju je treba uporabljati skupaj.
            Zaradi poenostavitve in lažje uporabe je zato primerno, da se oba ukrepa sprejmeta z enim samim aktom.

     (4)    Za čim točnejše meritve in poročanje bi se bilo treba izogniti dvojnemu štetju proizvodov. Šteti bi bilo treba samo
            proizvode, ki se dejansko ponovno uporabijo. Proizvodi, ki se le ponudijo v ponovno uporabo, kot so proizvodi, ki
            se donirajo izvajalcem ponovne uporabe, in drugi proizvodi, za katere ponovna uporaba ni gotova, se ne bi smeli
            vključiti v merjeno ponovno uporabo in se o njih ne bi smelo poročati Komisiji.

     (5)    Glede na omejitve in težave pri zbiranju podatkov o ponovni uporabi zaradi širokega spektra kategorij proizvodov,
            na dejstvo, da je merjenje ponovne uporabe novost, in na upravna bremena, povezana z zbiranjem podatkov
            o ponovni uporabi, bi morali biti skupna metodologija za merjenje in oblika zapisa podatkov za poročanje
            sorazmerni, ustrezni in stroškovno učinkoviti. Za merjenje ponovne uporabe bi zato morala skupna metodologija
            omogočati uporabo različnih orodij za zbiranje podatkov.

     (1) UL L 312, 22.11.2008, str. 3.
 ---pagebreak--- L 10/2             SL                                 Uradni list Evropske unije                                            12.1.2021

     (6)    Skupna metodologija bi se morala čim bolj osredotočiti na zbiranje kvantitativnih podatkov o ponovni uporabi, da
            se omogoči določitev obsega sektorja ponovne uporabe. Takšne kvantitativne podatke bi bilo treba redno zbirati. Za
            omejitev upravnega bremena na organe držav članic in ob hkratnem zagotavljanju, da so izmerjeni in sporočeni
            podatki dovolj posodobljeni, bi morale države članice ponovno uporabo za določeno kategorijo proizvodov meriti
            vsaj enkrat na tri leta.

     (7)    Za spremljanje izvajanja ukrepov za ponovno uporabo in boljše razumevanje učinkov ukrepov, ki so jih sprejele
            države članice za spodbujanje ponovne uporabe, bi morala skupna metodologija za poročanje o ponovni uporabi
            omogočati tudi opredelitev ključnih ukrepov za olajšanje ponovne uporabe.

     (8)    Za spremljanje ponovne uporabe in boljše razumevanje sektorja ponovne uporabe bi moralo poročanje o ponovni
            uporabi vključevati kombinacijo kvalitativnih in kvantitativnih podatkov. Da se olajša izmenjava najboljših praks in
            se vključenim deležnikom omogoči boljše razumevanje ponovne uporabe, bi moralo biti sporočanje nekaterih
            podatkov neobvezno, vključno s podatki o ponovni uporabi po določenih kanalih, po katerih se spremeni
            lastništvo proizvoda.

     (9)    Ukrepi iz tega sklepa so v skladu z mnenjem odbora, ustanovljenega s členom 39 Direktive 2008/98/ES –

     SPREJELA NASLEDNJI SKLEP:

                                                                 Člen 1

                                       Skupna metodologija za merjenje ponovne uporabe

     1.    Za namene člena 9(4) Direktive 2008/98/ES države članice merijo ponovno uporabo s kvalitativnim in
     kvantitativnim spremljanjem ukrepov za ponovno uporabo.

     2.   Kvalitativno spremljanje iz odstavka 1 vključuje opredelitev in opis ukrepov za ponovno uporabo ter oceno njihovih
     učinkov ali pričakovanih učinkov na podlagi razpoložljivih podatkov. Kvalitativno spremljanje se izvaja vsako leto.

     3.   Kvantitativno spremljanje iz odstavka 1 se izvaja z merjenjem ponovne uporabe pri izvajalcih ponovne uporabe ali
     v gospodinjstvih v skladu s katero koli od naslednjih metod ali njihovo kombinacijo ali katero koli drugo enakovredno
     metodo v smislu ustreznosti, reprezentativnosti in zanesljivosti:

     (a) neposredno merjenje ponovne uporabe z merilno napravo za določanje mase ponovno uporabljenih proizvodov;

     (b) izračun masne bilance ponovne uporabe na podlagi mase vhodnih in izhodnih proizvodov pri postopkih ponovne
         uporabe;

     (c) vprašalniki in intervjuji z izvajalci ponovne uporabe ali gospodinjstvi;

     (d) dnevniki posameznikov, ki redno vodijo evidenco ali zabeležke z informacijami o ponovni uporabi.

     Kvantitativno spremljanje se za določeno kategorijo proizvodov izvaja vsaj enkrat na tri leta. Prvo spremljanje zajema vse
     kategorije proizvodov in se izvaja za prvo obdobje poročanja iz tretjega pododstavka člena 37(3) Direktive 2008/98/ES.

     4.    Države članice sprejmejo ustrezne ukrepe za zagotovitev zanesljivosti in točnosti podatkov o ponovni uporabi.
     Države članice zlasti zagotovijo, da merjenje ponovne uporabe, ki se izvaja v skladu s skupno metodologijo iz tega člena,
     temelji na reprezentativnem vzorcu populacije ali izvajalcev ponovne uporabe ali gospodinjstev, kot je ustrezno.
 ---pagebreak--- 12.1.2021          SL                               Uradni list Evropske unije                                               L 10/3

                                                              Člen 2

                                                 Poročanje o ponovni uporabi

     Države članice sporočijo podatke in predložijo poročilo o preverjanju kakovosti v zvezi z izvajanjem člena 9(4) Direktive
     2008/98/ES v obliki, določeni v Prilogi.

                                                              Člen 3

                                                           Naslovniki

     Ta sklep je naslovljen na države članice.

     V Bruslju, 18. decembra 2020

                                                                                       Za Komisijo
                                                                                 Virginijus SINKEVIČIUS
                                                                                       Član Komisije
 ---pagebreak--- L 10/4                SL                                   Uradni list Evropske unije                                                  12.1.2021

                                                                    PRILOGA

                                        Oblike zapisa podatkov za poročanje o ponovni uporabi

                        A. OBLIKA ZAPISA ZA SPOROČANJE KVALITATIVNIH PODATKOV O PONOVNI UPORABI

                                                                                                     Opredelitev in opis ukrepov ter, za
                                                                                                    vrstico 4, kvalitativna ocena njihovih
                                                                                                      učinkov ali pričakovanih učinkov

          1         Javni organi, ki so v glavnem odgovorni za sprejetje in izvajanje ukre­
                    pov (na najvišji upravni ravni)

          2         Proizvodi, na katere se nanašajo ukrepi

          3         Postopki ponovne uporabe, ki jih naslavljajo ukrepi

          4         Vsebina ukrepov:
                    — Logistični ukrepi v podporo postopkom ponovne uporabe (npr.
                       opredelitev in obravnava ovir in možnosti, pomoč pri izboljšanju
                       modelov zbiranja ponovno uporabljivih proizvodov)
                    — Ekonomski in fiskalni ukrepi, vključno z javnim naročanjem
                    — Izobraževalni ukrepi, vključno s kampanjami za informiranje in
                       ozaveščanje (npr. ciljne skupine, zajeta populacija, zajeto ozemlje,
                       pogostost)
                    — Drugi ukrepi, kot so podpora akreditiranim centrom in mrežam
                       za popravila in ponovno uporabo ali njihova vzpostavitev; pod­
                       pora novim poslovnim modelom, kot so sheme souporabe, popra­
                       vila in obnova

          5         Ukrepi, sprejeti za spremljanje in ocenjevanje ponovne uporabe
                    s kvalitativnimi ali kvantitativnimi kazalniki in cilji v skladu s členom
                    9(3) Direktive 2008/98/ES

          6         Drugo (navedite)

                       B. OBLIKA ZAPISA ZA SPOROČANJE KVANTITATIVNIH PODATKOV O PONOVNI UPORABI

     1.   Ponovna uporaba po kategorijah proizvodov

                                         Kanal, po katerem se spremeni lastništvo ponovno uporabljenih proizvodov

              Kategorija proizvoda                                                                       Drug kanal
                                       Fizična trgovina/   Spletna platforma    Zasebno darilo/                           Ponovna uporaba
                                                                                                        (navedite) (v
                                       tržnica (v tonah)       (v tonah)       donacija (v tonah)                          skupaj (v tonah)
                                                                                                           tonah)

          Tekstil

          Navedite informacije
          o podkategorijah, če so
          na voljo.

          Električna in elek­
          tronska oprema
 ---pagebreak--- 12.1.2021              SL                                  Uradni list Evropske unije                                      L 10/5

            Navedite informacije
            o podkategorijah, če so
            na voljo.

            Pohištvo

            Navedite informacije
            o podkategorijah, če so
            na voljo.

            Gradbeni material in
            proizvodi

            Navedite informacije
            o podkategorijah, če so
            na voljo.

            Drugi proizvodi, za
            katere so bili sprejeti
            ukrepi

            Navedite informacije
            o podkategorijah, če so
            na voljo.

            Opombe:
            Po potrebi vstavite dodatne vrstice.
            Osenčena okenca: podatki so neobvezni.

     2.     Izvajalci ponovne uporabe

            Število izvajalcev ponovne uporabe na ozemlju države
            članice (bodisi število izvajalcev, ki so člani akreditiranega
            centra ali mreže, bodisi ocena skupnega števila izvajalcev)

            Opomba: podatki so neobvezni.

                                            C. OBLIKA ZA POROČILO O PREVERJANJU KAKOVOSTI

     1.     Cilji poročila

            Cilji poročila o preverjanju kakovosti so naslednji:

            (a) ovrednotiti metodologije za merjenje ponovne uporabe;

            (b) ovrednotiti kakovost sporočenih podatkov o količinah ponovne uporabe;

            (c) ovrednotiti kakovost postopkov zbiranja podatkov, vključno z obsegom in potrjevanjem upravnih virov podatkov
                ter statistične veljavnosti pristopov, ki temeljijo na anketah;

            (d) navesti razloge za pomembne spremembe sporočenih podatkov med obdobji poročanja in zagotoviti zaupanje
                v točnost teh podatkov.

     2.     Splošne informacije

            Država članica:

            Organizacija, ki predloži podatke in opise iz točk 3.1, 3.2 in 4.1:
 ---pagebreak--- L 10/6              SL                                    Uradni list Evropske unije                                                 12.1.2021

          Obdobje poročanja:

          Datum predložitve/različica:

          Povezava na podatke, ki jih objavlja država članica (če obstaja):

     3.   Informacije o merjenju ponovne uporabe

     3.1 Splošen opis virov informacij in podatkov, ki se uporabljajo za poročanje o ukrepih za ponovno uporabo v skladu z oddelkom A, ter
         virov podatkov, uporabljenih za poročanje o količini ponovno uporabljenih proizvodov v skladu z oddelkom B

          Navedite vir(-e) informacij in podatkov.

     3.2 Podroben opis metod, uporabljenih za poročanje o ukrepih za ponovno uporabo v skladu z oddelkom A in za poročanje o količini
         ponovno uporabljenih proizvodov v skladu z oddelkom B

          Opišite metode za merjenje ponovne uporabe. Opis naj vključuje:

          (a) opis postopkov ponovne uporabe, ki so vključeni v obseg ponovne uporabe za namene meritev;

          (b) kratek opis uporabljenih metod;

          (c) opis metod, uporabljenih za opredelitev izvajalcev ponovne uporabe;

          (d) navedbo subjektov, ki zagotavljajo podatke, sporočene v oddelku B poročila;

          (e) v primeru vzorčenja ali normiranja, informacije o velikosti in izbiri vzorca ali lestvice ter opis metod, uporabljenih
              za tako vzorčenje ali normiranje;

          (f) če je bila za izračun količine ponovno uporabljenih proizvodov v tonah uporabljena pretvorbena tabela,
              informacije o uporabljenih pretvorbenih faktorjih;

          (g) informacije o kazalnikih ter o ravni cilja in proizvodih, ki so z njim zajeti, kadar so bili uporabljeni kvalitativni ali
              kvantitativni kazalniki ali cilji iz člena 9(3) Direktive 2008/98/ES;

          (h) opis glavnih težav, ki vplivajo na točnost podatkov, vključno z napakami v zvezi z vzorčenjem, pokritostjo,
              merjenjem, obdelavo in neodzivnostjo;

          (i) opis postopka validacije podatkov, vključno z morebitnimi viri negotovosti in njihovim verjetnim vplivom na
              sporočene rezultate.

     4.   Obveščanje o metodoloških spremembah in težavah

     4.1 Opis metodoloških sprememb (po potrebi)

          Opišite pomembne metodološke spremembe pri metodi izračuna za obdobje poročanja glede na prejšnje obdobje
          poročanja, če obstajajo (vključite zlasti retrospektivne revizije in njihovo naravo). Ločeno opišite spremembe za
          poročanje v skladu z oddelkom A in za poročanje v skladu z oddelkom B.

     4.2 Pojasnilo razlike v masi, izraženi v tonah (po potrebi)

          Pojasnite razloge za razliko v masi, izraženi v tonah (katere kategorije proizvodov ali ocene so povzročile razliko in kaj
          je razlog za to), če je razlika večja od 20 % v primerjavi s podatki, sporočenimi v prejšnjih obdobjih poročanja.

     4.3 Obvestila o težavah (če obstajajo)

          Opišite težave pri zbiranju zahtevanih podatkov, če ste naleteli nanje.

     5.   Zaupnost

          Po potrebi utemeljite zadržanje objave določenih delov tega poročila. Za vsak posamezen primer navedite natančno
          mesto teh delov (zadevno polje ali polja).
 ---pagebreak--- 12.1.2021           SL                               Uradni list Evropske unije                                            L 10/7

     6.     Glavna nacionalna spletišča, referenčni dokumenti in objave
            Navedite povezave do glavnih nacionalnih spletišč, referenčnih dokumentov in objav o ukrepih za ponovno uporabo,
            sporočenih v skladu z oddelkom A.
            Navedite povezave do glavnih nacionalnih spletišč, referenčnih dokumentov in objav, uporabljenih za poročanje
            v skladu z oddelkom B.